b'\n_START_ARTICLE_\nTrauma\n_START_PARAGRAPH_\nTrauma \xe2\x80\x93 audini\xc5\xb3 arba organ\xc5\xb3 su\xc5\xbealojimas, sukeltas i\xc5\xa1orinio faktoriaus. Trauma pagal \xc5\xbealojant\xc4\xaf faktori\xc5\xb3 b\xc5\xabna mechanin\xc4\x97 (pvz., su\xc5\xbeeidimas autoavarijoje), termin\xc4\x97 (pvz., nu\xc5\xa1alimas), chemin\xc4\x97 (pvz., apsinuodijimas \xc5\xa1armais), elektros (su\xc5\xbealojimas elektros srove), psichin\xc4\x97 (pvz., po sunki\xc5\xb3 i\xc5\xa1gyvenim\xc5\xb3). Barotrauma i\xc5\xa1tinka staiga pasikeitus atmosferos sl\xc4\x97giui._NEWLINE_Trauma gali b\xc5\xabti u\xc5\xbedara, kai nepa\xc5\xbeeid\xc5\xbeiamas odos ir gleivin\xc4\x97s vientisumas, ir atvira (\xc5\xbeaizda)._NEWLINE_Esant \xc5\xabminei traumai, traumuojantis faktorius veikia staiga ir trump\xc4\x85 laik\xc4\x85, esant l\xc4\x97tinei \xe2\x80\x93 nuolat ir ilgai._NEWLINE_Kai kurios traumos, tokios kaip i\xc5\xa1nirimas, kaul\xc5\xb3 l\xc5\xab\xc5\xbeis, sumu\xc5\xa1imas, sukelia didelius anatominius pakitimus, kitos (pvz., vidaus organ\xc5\xb3 suspaudimas) labai sutrikdo organizmo funkcijas._NEWLINE_Sunki trauma gali sukelti \xc5\xa1ok\xc4\x85; da\xc5\xbenai ji pavojinga gyvybei.'